ລັດຖະບານລາວ ສືບຕໍ່ການປິດຊາຍແດນ ເພື່ອຄວບຄຸມ ໂຣກລະບາດໂຄວິດ-19
ລາວ ຍັງສືບຕໍ່ໂຈະການອອກວີຊາ ແລະປິດດ່ານຊາຍ ເພື່ອຄວບຄຸມແລະປ້ອງກັນ ບໍ່ໃຫ້ໂຄວິດ-19 ເຂົ້າມາແຜ່ລະບາດໃນລາວອີກ.
ລັດຖະບານຍັງສືບຕໍ່ໂຈະການອອກວີຊາ ແລະປິດດ່ານຊາຍແດນຕິດຕໍ່ກັບປະເທດ ເພື່ອນບ້ານເພື່ອຄວບຄຸມແລະສະກັດກັ້ນບໍ່ໃຫ້ພະຍາດ COVID-19 ເຂົ້າມາແຜ່ລະ ບາດໃນລາວອີກເທື່ອໃໝ່ຊຶ່ງ ຊົງລິດ ໂພນເງິນ ມີລາຍງານຈາກບາງກອກ ທ່ານບຸນກອງ ສີຫາວົງ ລັດຖະມົນຕີວ່າການກະຊວງສາທາລະນະສຸກ ຖະແຫຼງວ່າ ຄະນະ ສະເພາະກິດ ເພື່ອການປ້ອງກັນ ຄວບຄຸມ ແລະແກ້ໄຂການລະບາດ ຂອງພະຍາດໄວຣັດ COVID-19 ໃນລາວ ຍັງໃຫ້ສືບຕໍ່ການຈັດຕັ້ງປະຕິບັດ ມາດຕະການໂຈະການອອກວີຊາ ໃຫ້ກັບຊາວຕ່າງຊາດ ທີ່ຕ້ອງການຈະເດີນທາງ ເຂົ້າມາລາວໃນໄລຍະນີ້ ແລະໃຫ້ຈັດຕັ້ງ ປະຕິບັດຄຽງຄູ່ກັບການປິດດ່ານຊາຍ ແດນໃນທົ່ວປະເທດ ທີ່ຕິດຕໍ່ກັບປະທດເພື່ອນບ້ານ ຕໍ່ໄປ ໂດຍຍົກເວັ້ນໃຫ້ສະ ເພາະພະນັກງານທູດ ແລະພະນັກງານບໍລິສັດຕ່າງຊາດ ຫຼືອົງ ການສາກົນ ທີ່ ມີຄວາມຈຳເປັນເທົ່ານັ້ນ ຈຶ່ງຈະອອກວີຊາ ແລະອະນຸຍາດໃຫ້ເດີນທາງເຂົ້າ ມາລາວໄດ້ແບບເປັນແຕ່ກໍລະນີໄປ ທັ້ງນີ້ ເພື່ອຄວບຄຸມແລະສະກັດກັ້ນບໍ່ໃຫ້ ພະຍາດໄວ ຣັສ COVID-19 ເຂົ້າມາແຜ່ລະບາດ ໃນລາວອີກເທື່ອໃໝ່ ດັ່ງທີ່ ທ່ານບຸນກອງໄດ້ໃຫ້ການ ຢືນຢັນເຖິງການຕັດສິນໃຈດັ່ງກ່າວຂອງຄະນະສະເພາະ ກິດວ່າ: ນອກຈາກນີ້ມາດຕະການນຶ່ງທີ່ທາງການລາວໄດ້ມີການຈັດຕັ້ງປະຕິບັດຢ່າງເຂັ້ມງວດ ໃນໄລຍະຜ່ານມາກໍຄືການກວດສຸຂະພາບຂອງແຮງງານຕ່າງຊາດ ທຸກ ຄົນ ທີ່ເດີນທາງ ມາຈາກປະເທດທີ່ມີການແຜ່ລະບາດຂອງໄວຣັສ COVID-19 ໂດຍຖ້າຫາກກວດພົບ ວ່າມີອາການເປັນໄຂ້ ກໍຈະສົ່ງໂຕໄປຍັງສະຖານທີ່ກັກກັນ ເພື່ອກວດອາການຢ່າງລະ ອຽດໃນທັນທີ ສ່ວນຜູ້ທີ່ບໍ່ມີອາການໄຂ້ນັ້ນກໍຈະຕ້ອງ ກັກບໍລິເວນຕົນເອງຢູ່ແຕ່ໃນທີ່ພັກ ເພື່ອເຝົ້າລະວັງອາການເປັນເວລາ 14 ວັນ ໂດຍ ນາຍຈ້າງຈະຕ້ອງຮັບຜິດຊອບລູກ ຈ້າງຂອງຕົນ ແລະຈະຕ້ອງໃຫ້ການຮ່ວມ ມື ກັບເຈົ້າໜ້າທີ່ສາທາລະນະສຸກ ທີ່ໄປກວດ ເບິ່ງອາການຂອງລູກຈ້າງທີ່ຖືກກັກບໍລິເວນດັ່ງກ່າວອີກດ້ວຍ ດັ່ງທີ່ທ່ານລັດຕະນະໄຊ ເພັດສຸວັນ ຫົວໜ້າກົມຄວບ ຄຸມພະຍາດຕິດຕໍ່ໃນລາວ ໄດ້ຢືນຢັນວ່າ: ໂດຍໃນປັດຈຸບັນນີ້ມີແຮງງານຕ່າງຊາດ 29,825 ຄົນ ທີ່ໄດ້ຮັບອະນຸຍາດ ແລະຊຳລະ ຄ່າທຳນຽມ ເພື່ອເຮັດວຽກຢູ່ໃນລາວຢ່າງຖືກຕ້ອງຕາມກົດໝາຍ ຫາກ ແຕ່ສະຫະພັນກຳ ມະບານລາວລາຍງານວ່າ ມີແຮງງານຕ່າງຊາດ 34,928 ຄົນ ທີ່ຍັງບໍ່ຊຳລະຄ່າທຳນຽມ ໃນການອອກບັດອະນຸຍາດເຮັດວຽກຢ່າງຖືກຕ້ອງ ຊຶ່ງ ສ່ວນໃຫຍ່ກໍແມ່ນແຮງງານທີ່ມາ ຈາກຈີນ ແລະຫວຽດນາມ ທີ່ມີການລະບາດ ຂອງເຊື້ອໂຣກ COVID-19 ດ້ວຍເຫດນັ້ນ ຈຶ່ງນັບເປັນປັດໄຈສ່ຽງ ທີ່ເຊື້ອ COVID-19 ຈະເລັດລອດເຂົ້າມາໃນລາວໄດ້ໃນໄລ ຍະຕໍ່ໄປ ສ່ວນທ່ານພູທອນ ເມືອງປາກ ຮອງລັດຖະມົນຕີກະຊວງສາທາລະນະສຸກ ຢືນຢັນວ່າ ເພື່ອເປັນການຈຳກັດ ແລະຄວບຄຸມການລະບາດຂອງໄວຣັສ COVID-19 ໃຫ້ມີປະສິດ ທິພາບສູງ ຄະນະສະເພາະກິດເພື່ອປ້ອງກັນຄວບຄຸມ ແລະແກ້ ໄຂການລະບາດຂອງ COVID-19 ໃນລາວ ກຳນົດໃຫ້ແຮງງານລາວ ທີ່ຢູ່ຕ່າງ ປະເທດ ແລະຕ້ອງການຈະ ເດີນທາງກັບມາລາວ ໃນໄລຍະນີ້ສາມາດເດີນທາງ ກັບຄືນມາລາວໄດ້ ໂດບຜ່ານດ່ານ ຊາຍແດນ 2 ແຫ່ງເທົ່ານັ້ນຄື ຂົວມິດຕະ ພາບລາວ-ໄທ ແຫ່ງທີ 1 ແລະດ່ານວັງເຕົ່າໃນ ແຂວງຈຳປາສັກ ທັ້ງນີ້ ຄະນະສະເພາະກິດ ມອບໝາຍໃຫ້ກະຊວງປ້ອງກັນຄວາມສະຫງົບເປັນພາກ ສ່ວນທີ່ຮັບຜິດຊອບ ກວດກາການເດີນທາງຂອງແຮງງານ ແລະປະຊາຊົນ ລາວຢ່າງ ເຂັ້ມງວດ ໂດຍອະນຸຍາດໃຫ້ມີການເດີນທາງພາຍໃນປະເທດເທົ່ານັ້ນ ສ່ວນແຮງງານ ລາວທີ່ເດີນທາງກັບຈາກຕ່າງປະເທດ ກໍຈະຕ້ອງຖືກສົ່ງໂຕໄປກັກ ບໍລິເວນໂດຍບໍ່ມີ ການຍົກເວັ້ນ